প্রশ্নোদ্ধত অংশটি বিখ্যাত সাহিত্যিক শীর্ষেন্দু মুখোপাধ্যায় রচিত পাঠ্য ‘পাগলা গণেশ' গল্প থেকে উদ্ধৃত। এই গল্পে বিজ্ঞান নির্ভর এক অতি আধুনিক সময়ের কথা বলা হয়েছে। সালটা ৩৫৮৯ খ্রিস্টাব্দ। আজকাল পৃথিবীতে মানুষ মরে না। সব মানুষই বেঁচে আছে বলে নতুন মানুষের আর জন্মও হচ্ছে না। গত দেড়শো বছরের মধ্যে কেউ পৃথিবীতে শিশুর কান্না শোনেনি। প্রতিটি ঘরে ঘরে বিজ্ঞানী। মানুষ সব সময় বিজ্ঞান নিয়ে বুদ হয়ে আছে । বিজ্ঞান ছাড়া অন্য কবিতা, গান, ছবি আঁকা, কথাসাহিত্য, নাটক, সিনেমা এসব নিয়ে কেউ মাথা ঘামায় না। ওসব অনাবশ্যক ভাবাবেগ কোনো কাজেই লাগে না। এই প্রসঙ্গেই বলা হয়েছে 'খামোখা সময় নষ্ট।